Solstua Barnehage AS

Formålet til Solstua Barnehage AS er å drive barnehagevirksomhet i samsvar med Lov om barnehage med forskrifter. For øvrig skal selskapet innrette seg etter de til enhver tid gjeldende forskrifter, bestemmelser og pålegg fastsatt av offentlige myndighet for barnehager. Det er utarbeidet en rammeplan for barnehagen som er gjenstand for ajourføring.

Solstua Barnehage AS er en veldrevet barnehage som får gode tilbakemeldinger fra brukerne og styret er godt fornøyd med styrer Monica Lange Dølven som har ledet barnehagen i en årrekke.

Solstua Barnehage AS har en aksjekapitalen er på 30.000 kr. fordelt på 1000 aksjer à kr. 30. Hver velforening eier 500 aksjer hver. Aksjenes omsettelighet er begrenset. Ved overdragelse av aksjer har den andre eieren forkjøpsrett. Aksjeselskapet har eget årsmøte som består av det valgte styret fra hver velforening.

Det har vært følgende styre i 2017:

Styrets leder Roger Malvin Hole Holum Skog velforening

Styremedlem Kjersti Dragland Skillebekk velforening

Styremedlem Thilde Stray Skillebekk velforening

Styremedlem Mariann Slette Våge Holum Skog velforening

Styret fungerer veldig bra hvor hver enkelt medlem har dedikerte ansvarsoppgaver.

Styret har etablert et årsplan med fire styremøter per. år (se vedlegg) for å organisere styrets arbeid. Styrer informerer og bl.a. virksomhet og drift på alle møter. Andre viktige tema er bl.a. internkontroll, økonomi og dialogen mot grendehuset som utleier.

Styrer har presentert beredskapspermen som alle ansatte i barnehagen har signert på at de har lest. Denne benyttes som et oppslagsverk og en referanse ved tilfeller som trenger spesiell håndtering. De ansatte går gjennom beredskapspermen èn gang i året.

Brannpermen følges opp og det er også brannstige fra kontoret til styrer som rømningsvei ved brann. Det var ingen negative tilbakemeldinger på brannsikkerheten i barnehagen. Brannslukningsapparatene innendørs kontrolleres også en gang i året. Det elektriske anlegget kontrolleres også en gang i året.

Lekeplasskontroll er gjennomført for 2017 med ètt avvik som er rettet opp.

Styret har behandlet høringsutkast fra Nittedal kommune vedrørende plan for nittedalsbarnehagene 2016 – 2030. Dette er et omfattende dokument og styrer følger opp styrets kommentarer i den videre prosessen mot kommunen i samarbeid med andre barnehager.

Ny rammeplan for barnehagene kom 1.8.2017. Barnehagen har avholdt planleggingsmøter og tatt for seg den nye planen og deltatt på nettverksmøter for barnehagene i kommunen for å jobbe med dette.

Nittedal kommune gjennomførte tilsyn i barnehagen høsten 2017. Tilsynet ga gode tilbakemeldinger på måten barnehagen jobber på, hvordan barnehagen møter barn, det pedagogiske opplegget, og hvordan barnehagen har det beste i fokus.

Det er inngått en ny leiekontrakt med utleier Holum Skog Grendehus der ansvaret mellom leier og utleier er mer tydelig formulert. For å forenkle den løpende kostnadsfordelingen mellom barnehagen og grendehuset er det inngått en avtale om dette i 2017. Kostnader som lys og varme, renovasjon og internett blir fordelt med en sjablong på 60/40 med største prosenten på barnehagen.

Sum inntekter var 3,7 mill. kr i 2017 mot 3,3 mill. kr 2016. Sum kostnader var 3,6 mill. kr. i 2017 mot 3,3 mill. kr i 2016 og et positivt årsresultat for 2017 på 0,1 mill. kr. Utfyllende informasjon finnes i offisielt årsregnskap for barnehagen.

Årsregnskapet i Solstua barnehage AS revideres av revisjonsfirmaet Karsten Røv AS som også er ansvarlig for den videre offisielle rapportering til Nittedal kommune og Brønnøysund.

|  |  |  |  |  |
| --- | --- | --- | --- | --- |
| **Tema** | **Mars** | **Mai** | **Sept.** | **Nov.** |
| Strategi/planer |  |  | **X** | **X** |
| Budsjett |  |  |  | X |
| Daglig leders orientering:* Virksomhet og drift
* Perioderegnskap
* Dialog med grendehuset
* Likviditet/investering/ Egenkapital
 | **X** | **X** | **X** | **X** |
| Organisering og intern kontroll (HMS/Brannvern/kontroll av lekeapparater mm) |  | **X** |  |  |
| Årlig møte - GF/oppfølging med revisor | X |  |  |  |
| Vurdering av daglig leder | X |  |  |  |
| Vurdering av styret | X |  |  |  |
| Årsberetning/årsregnskap og generalforsamling | X |  |  |  |